
ДО 
ЗАИНТЕРЕСОВАНИТЕ ЛИЦА, 
ИЗВЪРШВАЩИ ДЕЙНОСТ ПО 
ИЗГОТВЯНЕ НА ПРОЕКТИ НА 
ДОБРОВОЛНИ СПОРАЗУМЕНИЯ 
ПО ЧЛ. 37В ОТ ЗСПЗЗ 
НА ТЕРИТОРИЯТА НА
 ОБЛАСТ ЯМБОЛ


ПОКАНА
от
инж. Пенка Михайлова-Трифонова 
Главен директор на ГД „Аграрно развитие“ при ОД „Земеделие“ гр. Ямбол 

ОТНОСНО: Провеждане на работна среща във връзка с изготвянето и представянето на доброволните споразумения за стопанската 2026/2027 г.
УВАЖАЕМИ ГОСПОЖИ И ГОСПОДА,
Със Заповед № РД-07-33/05.08.2026 г. е определен съставът на комисиите на основание чл. 37в, ал. 1 от Закона за собствеността и ползването на земеделските земи (ЗСПЗЗ) за всички землища на територията на област Ямбол за стопанската 2026/2027 г.
Със същата заповед ми е възложено да упражнявам контрол по изпълнението на заповедта.
Във връзка с изпълнението на възложените ми задължения и предстоящото започване на работата по изготвянето на доброволните споразумения Ви каня на работна среща, която ще се проведе: 
Дата: 18.08.2026 г.
Час: 11.00 ч.
Място: Областна дирекция „Земеделие“ гр. Ямбол, ул. „Жорж Папазов“ № 9, ет.5.
Целта на срещата е да бъде уточнена организацията за предстоящото изготвяне на доброволните споразумения за ползване на земеделските земи. 
По време на срещата ще бъдат обсъдени начинът на работа, необходимите материали и информация, взаимодействието с комисиите по чл. 37в, ал. 1 ЗСПЗЗ, законоустановените срокове за изготвяне и представяне на споразуменията, както и евентуални затруднения, които биха могли да възникнат в процеса на работа.
С оглед своевременното започване и изпълнение на възложените дейности, моля да присъствате на срещата.

С уважение,

инж. Пенка Михайлова-Трифонова

Главен директор на ГД "Аграрно развитие"

